АҞӘА, мшаԥы 19 - Sputnik. Афедералтә шәарҭадаратә маҵзуреи, Аҩныҵҟатәи аусқәа рминистрреи, Росгвардиеи Урыстәыла арегионқәа 21 рҿы иаадырԥшит 55 бџьарҟаҵарҭа маӡа. Ирылхуп 222 бџьар – атапанчақәа, апулемиотқәа, артиллериатә снариадқәа, агранатақәа ҳәа аанацҳауеит Урыстәыла АШәМ.
Русура аԥыхуп 27 бџьарҟаҵарҭа.
Аоперациа ҷыда мҩаԥыргон Москва, Ҟабарда-Балкариа, Ҟарачы-Черқьесиа, Аҩада Уаԥстәыла, Ингушетиа, Забаикальск, Ставропольск, Приморск, Красноиарск, Хабаровск атәылаҿацәқәа, Белгородтәи, Владимиртәи, Вологодсктәи, Улиановсктәи, Костроматәи, Москватәи, Новосибирсктәи, Псковтәи, Твертәи, Свердловсктәи, Смоленсктәи, Челиабинсктәи аобластқәа рҿы.
Ирылгаз абџьар ирылан апулемиотқәа (РПД и ДП-27) хԥа, Калашников иавтоматқәа фба, атапанча-пулемиотқәа (ППШ, "Кедр"), авинтовкақәа, акарабинқәа, атапанчақәа, аревольверқәа Glock, SIGSauer.
Урҭ рыдагьы ирылган 52 артиллериатә џьаԥҳаны, 57 напылатә гранат (Ф-1, РГД-5), аминомиоттә минақәа ҩба, 8 000 патрона, 7,5 кьыла атротил.
Афедералтә шәарҭадаратә маҵзура арҭ рҩызцәа ареидқәа мҩаԥыргоит лассы-лассы. Аҵыхәтәантәи аоперациа мҩаԥган хәажәкырамзазы. Усҟан 28 регион рҿы иаарԥшын 37 бқьарҟаҵарҭа.
Ацәгьоураз иаанкылан 72-ҩык; жәабранмзазы 200 ак абџьар рылган.